МИНИСТЕРСТВО НА ВЪТРЕШНИТЕ РАБОТИ

Рег. № 8121р-18992, екз. № ед. 
12.10.2026 г.
С П И С Ъ К
на допуснатите и недопуснатите кандидати за участие в конкурс
за длъжността „директор“ на дирекция „Национална система 112” в 
Министерство на вътрешните работи, 
обявен с МЗ № 8121 К-14647/02.09.2026 г.

На основание чл. 21 от Наредбата за провеждане на конкурсите и подбора при мобилност на държавни служители (НПКПМДСл), комисия определена с МЗ № 8121 К-14730/08.09.2026 г., разгледа постъпилите заявления и документи за участие в конкурса: 

I. Таблица за преценка на представените документи от кандидатите
	   1. Изисквани документи от кандидатите за длъжността съгласно обявата:


· Писмено заявление за участие в конкурса по образец съгласно Приложение № 3 към чл. 17, ал. 2 от НПКПМДСл.
· Декларация по чл. 17, ал. 3, т. 1 от НПКПМДСл - по образец.
· Копия от документи за придобитата образователно-квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
· Копие от документи, удостоверяващи продължителността и областта на професионалния опит.
· Копие на документи за придобит ранг, при наличие на такъв.
· Копие от други документи, свързани с изискванията за заемането на длъжността.

2.  Изисквания към качествата на кандидатите за длъжността съгласно обявата.
2.1.  Минимални и специфични изисквания, предвидени в нормативни актове за заемане на длъжността:
· Степен на завършено образование: висше – магистър.
· Професионална област на висшето образование – съгласно ПМС 125/24.06.2002 г.
· Професионален опит - 6 години и/или придобит минимален ранг V старши.
· Разрешение за достъп за работа с класифицирана информация до ниво на сигурност „Строго секретно“ по Закона за защита на класифицираната информация, като класираните кандидати ще бъдат проучени за надеждност, съгласно чл. 150, ал. 3 от Правилника за прилагане на Закона за защита на класифицираната информация. 
Специфични изисквания за заемане на длъжността, предвидени в специални нормативни актове: Няма.





2.2. Допълнителна квалификация, носещи предимство на кандидатите:
Съгласно чл. 14, ал. 4 от Наредбата за провеждане на конкурсите и подбора при мобилност на държавни служители (НПКПМДСл) българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.
Подадени заявления:
	Входящ номер на заявление
	Име, презиме и фамилия на кандидата /
	Представени ли са всички документи, които се изискват според обявата
	Удостоверяват ли представените документи съответствие на кандидата с обявените минимални и специфични изисквания за длъжността
	Основание за недопускане

	№ 10530р - 3153/28.09.2026 г.
	Красимир Николов Димитров

	да
	да
	няма

	№ 105300 - 2052/30.09.2026 г.
	Ангел Методиев Ангелов
	да
	да
	няма

	№ 105300 - 2053/30.09.2026 г.
	Иван Стойчев Маринов
	да
	да
	няма

	№ 105300 - 2080/02.10.2026 г.
	Тони Димитров Баждаров
	не
	не
	Представените документи не удостоверяват наличието на минимално изискуемия професионален опит в област или области свързани с функционалните задължения на длъжността или минимален ранг за длъжността V старши.

	№ 105300 - 2083/02.10.2026 г.
	Йовчо Стефанов Йовчев
	да
	да
	няма

	№ 105300 - 2135/09.10.2026 г.
	Пламен Славчев Арабаджиев
	не
	не
	Представените документи не са подадени съгласно разпоредбата на чл. 17,            ал. 5 и ал. 6 от НПКПМДСл  и не удостоверяват наличието на минимално изискуемия професионален опит в област или области свързани с функционалните задължения на длъжността или минимален ранг за длъжността V старши.



II.	Въз основа на преценката конкурсната комисия реши:
а) Допуска до участие в конкурс следните кандидати:
1.       Красимир Николов Димитров
2.	Ангел Методиев Ангелов
3.	Иван Стойчев Маринов
4.	Йовчо Стефанов Йовчев
б) Не се допускат до участие в конкурса следните кандидати:
1. Тони Димитров Баждаров - представените документи не удостоверяват наличието на минимално изискуемия професионален опит в област или области свързани с функционалните задължения на длъжността или минимален ранг за длъжността V старши.
2. Пламен Славчев Арабаджиев - Представените документи не са подадени съгласно разпоредбата на чл. 17, ал . 5 и ал. 6 от НПКПМДСл и не удостоверяват наличието на минимално изискуемия професионален опит в област или области свързани с функционалните задължения на длъжността или минимален ранг за длъжността V старши.
[bookmark: _GoBack]

III.	Допуснатите кандидати трябва да представят концепция за стратегическо управление на тема: „Стратегическо управление на „Национална система 112“ в срок до 17:00 часа на 23.10.2026 г. в приемната на Министерството на вътрешните работи на адрес: гр. София, ул. „Шести септември“ № 29.
Резултатите с поставените оценки на представените писмени концепции ще бъдат изпратени на посочените от кандидатите електронни пощи. Списъкът с допуснатите до етап - защита на концепция за стратегическо управление кандидати ще бъде публикуван на 30.10.2026 г. на електронната страница на МВР. 
За провеждане на етап - защита на концепция за стратегическо управление, допуснатите кандидати да се явят на 05.11.2026 г. от 09:45 часа в приемната на Министерството на вътрешните работи на адрес: гр. София, ул. „Шести септември“ № 29. 
С успешно преминалите етап – защита на концепция за стратегическо управление, ще се проведе интервю на 05.11.2026 г. от 13:30 часа в сградата на Министерството на вътрешните работи на адрес: гр. София, ул. „Шести септември“ № 29.
Телефон за контакт: 02/982 4245. 

IV. Относно първия етап на конкурса – защита на концепция за стратегическо управление: 
· Критерии и система за оценяване на представената концепция:
1. Изисквания към съдържанието и показатели за оценка на концепцията:
•	Структурата на концепцията да отговаря на зададената тема;
•	Наличие на стратегически цели, приоритети и задачи на „Национална система 112“;
•	Мисия и визия за управление и развитие на „Национална система 112“;
•	Планиране на дейности – представени са конкретни, реалистични  и постижими действия по провеждането на управлението и контрола на дирекцията;
•	Оценка на резултатите – посочени са очакваните резултати при управлението и контрола на дирекцията;
•	Познаване на нормативната уредба и на спецификата на „Национална система 112“.
2. Изисквания към структурата и оформлението:
•	Умение за организиране и структуриране на информацията;
•	Умение за изграждане на ясен, логически последователен и целенасочен текст;
•	Достъпност и точност на изложението;
•	Правилен, ясен и точен език в съответствие с книжовно езиковите норми на съвременния български език;
•	Обем на разработената концепция – 10 стандартни машинописни страници, шрифт Times New Roman, 12 пункта, разстояние между редовете 1,5.
3. Критерии за преценка на разработената концепция.
Съгласно чл. 39, ал. 3 от НПКПМДСл всеки член на конкурсната комисия се запознава с представените писмени концепции на кандидатите и ги оценяват по 5-степенна скала:
•	Оценка 5 се поставя на концепция, която напълно отговаря на посочените изисквания;
•	Оценка 4 се поставя на концепция, която в голяма степен отговаря на посочените изисквания (пропуските са несъществени – присъстват всички структурни елементи на концепцията, но някои от тях не са ясно и точно назовани или описани и защитени);
•	Оценка 3 се поставя на концепция, която в средна степен отговаря на посочените изисквания, но се откриват пропуски по отношение на някои от изискванията към структурните елементи на концепцията;


•	Оценка 2 се поставя на концепция, която в малка степен отговаря на посочените изисквания (пропуските по отношение структурните елементи на концепцията са съществени);
•	Оценка 1 се поставя на концепция, която не отговаря на посочените изисквания и не личи умение за стратегическо мислене и управление. 
Оценката на всеки кандидат е средноаритметична от оценките на проверяващите. 
Когато концепцията на кандидата е преценена като отговаряща на изискванията и оценена с оценка не по-ниска от 4, същият се допуска до защита на концепцията.
Критериите за преценка на концепцията са: съответствие с темата на концепцията, логическа последователност на изложението, аргументиране на направените предложения, познаване на нормативната уредба и на спецификата на „Национална система 112“, езикова култура.

· Критерии и система за оценяване при защита на концепцията:
Съгласно чл. 39, ал. 5 от НПКПМДСл защитата на концепцията се изразява в отговори на въпроси по темата на концепцията и на въпроси за определяне на степента, в която кандидатът притежава компетентностите, необходими за изпълнението на длъжността:
•	Способност за ясно и убедително представяне на идеи и аргументиране на позиции и решения, свързани със зададената тема;
•	Степен на самостоятелност при разработване на представената концепция;
•	Степен на познаване на нормативните актове, които имат отношение към темата и функциите на дирекцията;
•	Управленски знания и умения;
•	Комуникативни умения и езикова култура.
При защита на концепцията всеки член на комисията преценява резултатите от защитата на концепцията на всеки кандидат по 5-степенна скала:
•	Оценка 5 се поставя за дадени отговори, които напълно отговарят на зададените критерии - кандидатът е убедителен, изложеното в концепцията е добре аргументирано, предлага адекватни на ситуацията действия.
•	Оценка 4 се поставя за дадени отговори, които в голяма степен отговарят на зададените критерии (пропуските са несъществени), представените аргументи са достатъчни и кандидатът е убедителен.
•	Оценка 3 се поставя за дадени отговори, които в средна степен отговарят на зададените критерии, но се откриват пропуски по отношение на изискванията, представените при защитата на концепцията аргументи са недостатъчни. 
•	Оценка 2 се поставя за дадени отговори, които в малка степен отговарят на зададените критерии (пропуските по отношение изискванията са съществени), представените 
аргументи са недостатъчни, отговорите на поставените въпроси са неубедителни и необосновани.
•	Оценка 1 се поставя за дадени отговори, които не отговарят на зададените критерии и не личи умение за стратегическо мислене и управление, кандидатът не е аргументиран при отговорите на въпросите, които са изцяло неубедителни и необосновани. 
Оценката на всеки кандидат е средноаритметична от оценките на членовете. 
Общият резултат на кандидата е сбор от оценките на писмената концепция и на защитата на концепцията.
При изчисленията резултатът ще се закръглява до цяло число. Минимален резултат, при който се счита, че кандидатът е издържал успешно и е допуснат до интервю е най-малко 8.
Коефициентът, с който се умножава резултата на кандидата от защитата на концепцията за стратегическо управление е 3.



V. Относно втория етап на конкурса – интервю:
На кандидатите допуснати до интервю, членовете на конкурсната комисия задават предварително уточнени еднакви въпроси. Всеки член на комисията преценява качествата на кандидата по 5 - степенна скала и попълва формуляр съгласно приложение № 7 към чл. 42, ал. 4 от НПКПМДСл, като се преценяват следните компетентности: стратегическа, лидерска, управленска, ориентация към резултати, компетентност за преговори и убеждаване, работа в екип, фокус към клиента (вътрешен/външен), дигитална компетентност и се оценяват, както следва: 
5 - напълно отговаря на изискванията за длъжността;
4 - в голяма степен отговаря на изискванията за длъжността;
3 - в средна степен отговаря на изискванията за длъжността;
2 - в малка степен отговаря на изискванията за длъжността;
1 - не отговаря на изискванията за длъжността.
Резултатът от интервюто ще се формира като средноаритметична величина от оценките на всеки един от членовете на комисията, която оценка е средноаритметична от оценките по различните критерии, използвани в интервюто за всеки един от членовете на комисията. 
За успешно издържал интервюто се счита кандидат, получил общ резултат от интервюто не по-малък от 4. Кандидат получил резултат под 4 на интервюто няма формиран окончателен резултат и не участва в крайното класиране. 
Коефициентът, с който се умножава резултата на кандидата от интервюто е 5.

VI. Относно формирането на окончателния резултат:
Комисията определи следните коефициенти, с които се умножават резултатите получени от защитата на концепцията за стратегическо управление и интервюто:
- Защита на концепция за стратегическо управление – коефициент 3
- Интервю – коефициент 5
Окончателният резултат на кандидата е сбор от резултатите получени от защитата на концепцията за стратегическо управление и от интервюто, умножени със съответните им
коефициенти (коефициент 3 за защитата на концепцията за стратегическо управление и коефициент 5 за интервюто).
Комисията ще класира от първо до трето място най-успешно издържалите конкурса кандидати. 
Класирането на кандидатите от първо до трето място ще се обяви на интернет страницата на Министерството на вътрешните работи. Окончателният резултат ще се съобщи и на участвалите кандидат писмено на посочените от кандидатите електронни пощи.



ПРЕДСЕДАТЕЛ НА 
КОНКУРСНАТА КОМИСИЯ:       /п/

 				ГАБРИЕЛА КИЛФАНОВА

